text: Unge strømmer til gymnasiet
  26 marts 2013 kl. 12.34
  Unge strømmer fortsat til det almene gymnasium. 7.112 har i år søgt ind på det traditionelle gymnasium, fremgår det af en opgørelse fra Region Syddanmark. Det er 267 flere end sidste år og en fordobling af ansøgertallet på fem år.
  Tallene for 2013 viser også, at søgningen til samtlige gymnasiale uddannelser i Syddanmark er steget med 1,8 procent siden 2012.
  Stigningen er især sket i Sydvestjylland, hvor hele 3,1 procent flere unge i år søger ind på en gymnasial uddannelse.
  Søgningen til HF er faldet med fire procent.
  Tekniske gymnasium, htx, oplever en mindre tilbagegang i antallet af ansøgere, mens handelsgymnasiet, hhx, har fået en tilsvarende lille stigning på én procent.
  Den samlede stigning i tilgangen til de gymnasiale uddannelser betyder, at målet om, at 95 af en årgang af unge skal have en ungdomsuddannelse er tæt på. I 2011 var 92 procent nået.
  